Kombinácia liekov Sinupret a Solmucol
Dobrý deň, syn má 12 r., pri silnom zahlienení a upchatych dutinách je možné kombinovať Sinupret so solmucolom alebo to nieje vhodné. Ďakujem.
Dobrý deň,
ďakujeme za Vašu otázku.
Liek Sinupret uvoľňuje hustý (väzký) hlien pri všetkých ochoreniach dýchacích ciest, ktorý sa nemôže dostatočne alebo vôbec odstrániť prirodzeným spôsobom (kašľaním, smrkaním).
Liek Solmucol obsahuje liečivo N-acetylcysteín. Používa sa pri všetkých druhoch ochorení dýchacích ciest sprevádzaných zvýšenou tvorbou hustého a väzkého hlienu, ktorý sa nedostatočne vykašliava.
Medzi danými liekmi nedochádza k vzájomným klinickým interakciám. Ich súbežné podávanie nie je vylúčené, pokiaľ však nepozorujete ich dostatočný účinok, odporúčam podstúpiť lekárske vyšetrenie, aby sa vylúčilo bakteriálne ochorenie dýchacích ciest.
Prajem skoré uzdravenie.
S pozdravom
PharmDr. Lenka Čorbová.